徐靜樂以賤生有詩次韻爲謝
作者：方一夔
朝代：宋

paragraphs: 偉哉盤古靈，萬仙集殊庭。
分布歲鎮熒，生化與尅刑。
氣機浩不停，幾人得寧馨。
開落隨日蓂，嗟哉此三星。
光彩浮四溟，芽甲逢春霆。
鋩刃發霜硎，蹉跎歎流萍。
白雲歸杳冥，十年哀伶俜。
賦芧由狙㹶，貧鬼急索絣。
碧梧墮倦翎，館我修遺經。
緬彼雙峽青，易學驅沸溟。
出關東傅丁，渡海北返寧。
共君萬頹齡，藥籠俱參苓。